Diari Oficial de la Generalitat Valenciana


Sumari del DOGV 2344, del 13-09-1994 (1994/832378)

ORDRE de 12 de juliol de 1994, de la Conselleria d'Educació i Ciència, per la qual s'aproven determinats projectes editorials per al Batxillerat Unificat i Polivalent i s'autoritza l'ús dels materials curriculars corresponents en centres docents públics i privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/12/(2)/dof/vci/html**

### Dades del document

Número de DOGV
:   2344

Data del DOGV
:   13-09-1994

Secció del DOGV
:   DISPOSICIONS GENERALS

Número del document
:   1994/832378


Data del document
:   12-07-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 12 de juliol de 1994, de la Conselleria d'Educació i Ciència, per la qual s'aproven determinats projectes editorials per al Batxillerat Unificat i Polivalent i s'autoritza l'ús dels materials curriculars corresponents en centres docents públics i privats de la Comunitat Valenciana. [94/5212]  
El Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, determina, en l'apartat D.i. de l'annex, les condicions en què l'autorització dels llibres de text i material didàctic serà realitzada per la Conselleria de Educació i Ciència.  
El Reial Decret 388/1992, de 15 d'abril (BOE del 23), regula la supervisió dels llibres de text i altres materials curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest reial decret determina com a objecte de supervisió els projectes editorials i defineix els requisits que han de tenir per a la seua aprovació. La disposició final primera disposa que aquest reial decret s'aplicarà, amb caràcter supletori, en les comunitats autònomes amb plenes competències educatives, mentre no dicten la pròpia normativa en aquesta matèria.  
L'Ordre de 2 de juny de 1992 (BOE del 11), desenrotlla el reial decret esmentat, concretant la documentació que han d'incloure els projectes i precisant els termes en què han de reflectir l'aprovació els llibres de text i materials curriculars resultants.  
L'Ordre d'1 de setembre de 1984 (DOGV del 25), en l'article 7é.2, estableix els criteris als quals s'ha d'ajustar tot el material didàctic en valencià a utilitzar en les classes.  
Per tot això, en virtut de les competèncias que m'atribueix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Queda autoritzat, per al Batxillerat Unificat i Polivalent el projecte editorial supervisat que es cita en l'annex, així com l'ús, en els centres docents de la Comunitat Valenciana, dels materials corresponents.  
Segon   
Els materials curriculars que resulten del projecte editorial hauran de reflectir aquesta autorització en els termes establerts en l'article 6 de l'Ordre de 2 de juny de 1992 (BOE de lU11).  
Tercer   
Contra aquesta Ordre, que esgota la via administrativa, els interessats podran interposar recurs contenciós administratiu en el termini de dos mesos comptats a partir de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, de conformitat amb el que disposa l'article 58.1 de la Llei de la Jurisdicció Contenciosa Administrativa, amb la comunicació prèvia a l'òrgan que dicta l'acte impugnat de conformitat amb el que disposa l'article 110.3 de la Llei 3O/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juliol de 1994  
El conseller d'Educació i Ciència,  
Joan Romero i González  
ANNEX  
Autors: Modesto Blanes García i M. Dolores Vidal Martínez; projecte, en versió valenciana i castellana de Matemátiques, 1, 2 i 3 per al tres cursos del Batxillerat Unificat i Polivalent, respectivament.


Còpia Permalink ELI